Լյուդիվիկոս XIV-ի պալատական երաժիշտ Լուի Նիկոլյա Կլերամբոն ապրել և ստեղծագործել է XVII-XVIII դարերում, սերել է երաժիշտների գերդաստանից, ջութակ և կլավեսին նվագելու արվեստը սովորել՝ այն ժամանակ հանրահայտ Անդրե Ռեզոնին աշակերտելով: Որպես երգեհոնահար՝ ծառայել է Փարիզի Սեն-Ժակ եկեղեցում, արքայական կապելլայում և այլուր: Հեղինակել է երաժշտություն արքունական ներկայացումների (այդ թվում՝ «Արև-հաղթանակող» -,,Le Soleil vainqueur,,1721, «դոբրոդետելհաղթանակը» -,,Le triomphe de la vertu,, 1723, «Իդիլլիան Սեն-Սիրում» ներկայացումների), մոտետների, արիաների, կանտատների, պիեսների համար: Այս հարուստ ժառանգությունից համերգային երեկոյին «Տաղարանը» ներկայացրեց երգեհոնի համար գրված ստեղծագործություններից մեկը՝ Թերեզա Ոսկանյանի կատարմամբ: Եվս մի հեղինակի՝ Բյոլմանի երգեհոնային բարձրաոճ ու հանդիսականության կնիքը կրող հնչյուններով խոսվեց Բարձրյալի ու մարդու ներքին հարաբերության, ի վերուստ հղված խոհի ու զգացմունքի մասին: Երգեհոնային երաժշտության խոհականությամբ եզրափակվեց համերգի առաջին մասը: